RESOLUCIÓN do 31 de xullo de 2017 pola que se amplían e se redistribúen os créditos orzamentarios por grupos de beneficiarios, recollidos na Resolución do 30 de marzo de 2017 pola que se establecen as bases reguladoras e se anuncia a convocatoria de subvencións para proxectos de redes de distribución de enerxía térmica con equipamentos de xeración con biomasa, para os anos 2017-2018, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 04/08/2017

Mediante a Resolución do 30 de marzo de 2017, que foi publicada no
Diario Oficial de Galicia
número 74, do 18 de abril, establecéronse as bases reguladoras e convocáronse subvencións para proxectos de redes de distribución de enerxía térmica con equipamentos de xeración con biomasa, para os anos 2017-2018, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
O financiamento da convocatoria correspóndese con fondos comunitarios derivados do programa Galicia 2014-2020 Feder nun 80 %.
No transcurso do procedemento administrativo de concesión das axudas, cando xa rematou o prazo de presentación de solicitudes (18.5.2017), nalgunha das epígrafes o número de solicitantes é inferior ao esperado, mentres que noutros o volume de axuda solicitada superou a dispoñibilidade orzamentaria, polo que compre facer unha redistribución de fondos entre as distintas epígrafes e ampliar o crédito orzamentario para así poder atender todas as solicitudes.
O artigo 3.2 das bases reguladoras, relativo ao financiamento, prevé unha dotación inicial de 4.500.000,00 €, e no parágrafo segundo dese mesmo artigo establécese a posibilidade de ampliar o crédito como consecuencia da existencia dunha maior dispoñibilidade orzamentaria derivada dalgunha das circunstancias previstas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo da aprobación da modificación orzamentaria que proceda.
O artigo 31 do Decreto 11/2009, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible, e coa finalidade de incrementar a eficacia administrativa e a eficiencia na asignación de recurso públicos maximizando o impulso das enerxías renovables e atendendo a totalidade das solicitudes en cada unha das epígrafes da convocatoria,
Primeiro. Ampliar a dotación de fondos inicialmente prevista nesta convocatoria na contía de 1.329.360,20 €, polo que o importe total asignado para estas axudas tras esta ampliación ascende a 5.829.360,20 €.
Segundo. Ampliados os fondos destinados ás subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020, estes redistribúense en función do volume de solicitudes do seguinte xeito:
Axudas a proxectos de redes de distribución de calor con biomasa
Terceiro. A presente modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 31 xullo de 2017